2016 թվականի պետական բյուջեի մասին օրենքով սահմանված էր, որ պետք է հավաքվի 1 տրիլիոն 129 միլիարդ դրամ, այնինչ, պաշտոնական տվյալներով՝ հավաքվեց միայն 1 տրիլիոն 79 միլիարդ դրամ: Որ տնտեսվարողները որքան հարկ են վճարել, ովքեր են ավելացրել եւ ովքեր են պակասեցրել հարկերը...: Այս հարցերի պատասխանները կան նշված ցանկում: Սկսենք ամենահայտնի խոշորներից: ԱԺ պատգամավոր Սամվել Ալեքսանյանի հետ մեղմ ասած փոխկապակցված «Ալեքս Գրիգ» ընկերությունը, դատելով այս ցանկից շատ վատ ֆինանսական վիճակում է գտնվում: 2016 թ. այս ընկերությունը վճարել է 14.8 միլիարդ դրամի հարկ: 2015-ին այդ ցուցանիշը կազմում էր 18.2 միլիարդ դրամ: Այսինքն մեկ տարվա ընթացքում այս ընկերությունը նվազեցրել է պետբյուջե վճարվող հարկերը մոտ 3.4 միլիարդ դրամով, կամ մոտ 7 մլն դոլարով: Տոկոսային արտահայտությամբ՝ դա կազմում է 18.6 տոկոս: Սա ահռելի ցուցանիշ է: Եթե այլ երկրներում որեւէ խոշոր ընկերության հարկերը նվազեին 18.6 տոկոսով, լուրջ կասկածներ կարող էին առաջանալ, որ այդ տնտեսվարողի գործերը վատ են` շատ վատ: